Távozik a Petõfi Rádió ismert reggeli hangja
Buda Márton kihagy fél évet, miután kivették a reggeli sávból.
„14 év rádiózás után komoly döntés elõtt álltam. A döntés most megszületett. Fél év pihenõ és családra koncentrálás vár rám. Köszönöm a Magyar Rádiónak az elmúlt nyolc évet. Szerintem mindenki büszke lehet a Talpra magyar eddigi négy évére" – írta oldalára Buda Marci, aki utána köszönetet mondott a szerkesztõségnek, kollégáknak, végül pedig sok sikert kívánt Peller Mariannak és Harsányi Leventének, akik megkapták a reggeli sávot.
A mûsorvezetõ döntése nyilván annak következménye, hogy átalakulóban a Petõfi Rádió, és neki egy délutáni blokkot szántak – amit a jelek szerint nem fogadott el.

A rádió ma reggel váltott, Facebook-oldalán megszaporodtak az elmúlt pár órában a Justin Timberlake-kel, Megan Foxszal, Rihannával, Gwen Stefanival, Beyoncéval foglalkozó posztok, alattuk pedig a méltatlankodó és elégedetlen kommentek száma nõtt meg, amelyek a magyar tartalmat követelik vissza.
rádió Petõfi Rádió média Buda Marci